CELEX: 62014CN0060
Language: el
Date: 2014-02-06 00:00:00
Title: Υπόθεση C-60/14: Προσφυγή της 6ης Φεβρουαρίου 2014 — Ευρωπαϊκή Επιτροπή κατά Ελληνικής Δημοκρατίας

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/21
            
         Προσφυγή της 6ης Φεβρουαρίου 2014 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-60/14)
   2014/C 93/34
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Stromsky και Ι. Ζέρβας)
   
      Καθής: Ελληνική Δημοκρατία
   
      Αιτήματα
   
   
               —
            
            
               Να αναγνωριστεί ότι η Ελληνική Δημοκρατία παρέβη τις υποχρεώσεις που υπέχει από τη Συνθήκη για τη Λειτουργία της Ευρωπαϊκής Ένωσης και από τα άρθρα 2, 3 και 4 της Απόφασης (1) της Ευρωπαϊκής Επιτροπής της 24ης Μαΐου 2011, επειδή δεν έλαβε εντός της προβλεπόμενης προθεσμίας όλα τα αναγκαία μέτρα για την ανάκτηση των παράνομων κρατικών ενισχύσεων από τα καζίνο Θεσσαλονίκης, Πάρνηθας και Κέρκυρας, καθώς και, σε κάθε περίπτωση, επειδή δεν ενημέρωσε επαρκώς την Επιτροπή για το ακριβές προς ανάκτηση ποσό (αρχικό κεφάλαιο και τόκοι) για όλους τους αποδέκτες των παράνομων κρατικών ενισχύσεων και τα λοιπά μέτρα που έλαβε σύμφωνα με το άρθρο 4 της Απόφασης.
            
         
               —
            
            
               Να καταδικαστεί η Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1)
            
            
               Η Ελληνική Δημοκρατία όφειλε να ανακτήσει τις παράνομες κρατικές ενισχύσεις έως τις 25 Σεπτεμβρίου 2011.
            
         
               2)
            
            
               Η Ελληνική Δημοκρατία όφειλε να γνωστοποιήσει στην Επιτροπή τις ενέργειες στις οποίες θα προέβαινε προκειμένου να ανακτήσει τις παράνομες κρατικές ενισχύσεις, καθώς και το συνολικό προς ανάκτηση ποσό, έως τις 25 Ιουλίου 2011.
            
         
               3)
            
            
               Η Ελληνική Δημοκρατία δεν συμμορφώθηκε με καμία από αυτές τις υποχρεώσεις εντός των προσηκόντων προθεσμιών.
            
         
      (1)  Απόφαση της 24ης Μαΐου 2011 σχετικά με κρατική ενίσχυση σε ορισμένα ελληνικά καζίνα C16/10 την οποία έθεσε σε εφαρμογή η Ελληνική Δημοκρατία (ΕΕ L 285, σελ..25-45)